कथा के लिए समिति गठित
श्रीपिपलेश्वर महादेव मंदिर पर होने वाली श्रीमद् भागवत कथा के संबंध में भक्तों की एक बैठक का आयोजन किया गया। बैठक बड़ा उदासीन अखाड़ा कनखल हरिद्वार के महंत लवचंद्रदास महाराज की अध्यक्षता में हुई।
कथा चैत्र नवरात्र पर आगामी 29 मार्च से 4 अप्रैल तक होगी। जिसमें स्वामी रामतीर्थ मिशन राजपुर रोड, देहरादून के कथावाचक डॉ. स्वामी शिवचंद्रदास महाराज के मुखारविंद से भक्तों को धर्मलाभ देंगे। इस दौरान समितियां गठित हुई, जिसमें संत सेवा, भोजन, अर्थव्यवस्था, मंच साज-सज्जा, प्रचार, वाहन पार्किंग, पेय जल, परिवहन आदि समितियों का गठन किया गया। उक्त आयोजन में सैकंडों साधु-महात्मा शामिल होंगे।
सोमवार को अभा.कांग्रेस के राष्ट्रीय महासचिव पिपलेश्वर मंदिर पहुंचे तथा यहां पर भगवान महादेव का अभिषेक कर बाबा महेश्वरानंद के दर्शनकर महंतजी से विशेष चर्चा करते आयोजन को लेकर एक लाख रुपए देने की घोषणा भी की। नप अध्यक्ष राजवीरसिंह बघेल, लोनिवि व जलकार्य विभाग प्रभारी नरेन्द्र गुप्ता भी मंदिर पहुंचे व महंतजी के साथ कथा स्थल का निरीक्षण किया।
भागवत कथा को लेकर रखी बैठक के बाद भोलेनाथ का अभिषेक भी किया।
hin_Deva hin_Deva hin_Deva hin_Deva hin_Deva